Ervin Zukanović. Ervin Zukanović (; 1987-yil 11-fevralda tugʻilgan) — Bosniyalik professional futbolchi, Gretsiya Superligasining Asteras Tripolis klubida markaziy himoyachi sifatida oʻynaydi. Klublardagi faoliyati. Ilk faoliyati. Zukanović „Jeljezničar“ klubida 2005-yilda 18 yoshida professional debyut qilgan. Jamoani tark etgach, SC Austria Lustenau, Sulzberg va Uerdingen kabi quyi liga klublarida oʻynadi. 2009-yilning yanvarida Belgiyaning Dender jamoasiga oʻtdi. 7-mart kuni Genk darvozasiga birinchi professional golini kiritdi. 2010-yil iyul oyida Eupenga, 2011-yil iyun oyida Kortrijkga, 2012-yil dekabr oyida Gentga oʻtdi. Chievo. 2014-yilning iyunida Zukanović Italiyaning ChievoVerona jamoasiga bir mavsumga ijaraga berildi. Klubdagi rasmiy debyutini 24-sentyabr kuni Sampdoriaga qarshi oʻtkazdi. 26-oktyabr kuni „ChievoVerona“ safidagi ilk golini Genoa darvozasiga kiritdi. Sampdoria. Iyul oyida Zukanović „Sampdoria“ga 2 million yevro evaziga transfer qilindi. 30-iyul kuni Vojvodinaga qarshi UEFA Yevropa ligasi saralash oʻyinida jamoa safida debyut qildi. Bir oy oʻtgach, Napoliga qarshi ligadagi debyutini oʻtkazdi. 25-oktabr kuni „Sampdoria“ safidagi ilk golini Hellas Veronaga kiritdi. Roma. 2016-yilning yanvarida Zukanović Romaga 6 oylik ijaraga 1,5 million yevroga evaziga oʻtdi, sotib olish opsiyasi esa 2,5 million yevro qilib belgilandi. 30-yanvar kuni Frosinonega qarshi oʻyinda jamoa safida rasman debyut qildi. Bir oy oʻtgach, „Roma“ bilan 2019-yil iyunigacha amal qiladigan shartnoma imzoladi. 8-mart kuni Zukanović UEFA Chempionlar ligasida safarda Real Madridga qarshi oʻyinda debyut qildi. Iyul oyida Atalantaga mavsumiy ijaraga yuborildi. Genoa. 2017-yilning iyul oyida Zukanović „Genoa“ga ijaraga berildi. 17-sentyabr kuni Lazioga qarshi oʻyinda debyut qildi. 2018-yilning iyunida „Genoa“ bilan 3 yillik shartnoma imzoladi. Faoliyatining keyingi bosqichi. 2019-yil avgust oyida Zukanović Saudiya Arabistonining Al Ahli jamoasiga o‘tdi. 2020-yil yanvar oyida SPAL bilan shartnoma imzoladi. Avgust oyida Turkiyaning Fatih Karagümrük jamoasiga oʻtdi. 2022-yilning avgustida Gretsiyaning Asteras Tripolis jamoasiga oʻtdi. Xalqaro faoliyati. 2012-yil oktyabr oyida Zukanović Bosniya va Gersegovinaga birinchi chaqiruvini 2014-yilgi Jahon chempionati saralashida Gretsiya va Litvaga qarshi o‘yin uchun oldi. 16-oktyabr kuni Gretsiyaga qarshi debyut qildi. Shaxsiy hayoti. Zukanović 2011-yil iyul oyida sevgilisi Eminaga uylandi. Ularning uchta farzandi, Alin ismli qizi va Armin va Din ismli ikkita oʻgʻli bor.